CELEX: E2010C0291
Language: lt
Date: 1278460800000
Title: 2010 m. liepos 7 d. ELPA priežiūros institucijos sprendimas Nr. 291/10/COL dėl patvirtintų zonų Bonamia ostreae ir Marteilia refringens atžvilgiu pripažinimo Norvegijoje

22.12.2010   
            
            
               LT
            
            
               Europos Sąjungos oficialusis leidinys
            
            
               L 338/60
            
         ELPA PRIEŽIŪROS INSTITUCIJOS SPRENDIMAS
   Nr. 291/10/COL
   2010 m. liepos 7 d.
   dėl patvirtintų zonų Bonamia ostreae ir Marteilia refringens atžvilgiu pripažinimo Norvegijoje
   ELPA PRIEŽIŪROS INSTITUCIJA,
   atsižvelgdama į Europos ekonominės erdvės susitarimą, ypač į jo 109 straipsnį ir 1 protokolą,
   atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą ir 1 protokolą,
   atsižvelgdama į EEE susitarimo I priedo I skyriaus 4.1.5a punkte nurodytą aktą, 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), suderintą EEE susitarimo 1 protokolu, ypač į to akto 53 straipsnį,
   kadangi:
   2004 m. rugsėjo 9 d. Sprendimu Nr. 225/04/COL ELPA priežiūros institucija pripažino visą Norvegijos pakrantę patvirtinta zona Bonamia ostreae ir Marteilia refringens atžvilgiu.
   2009 m. birželio 3 d. elektroniniu raštu Norvegija pranešė Priežiūros institucijai, kad pietų Norvegijos Rytų Agderio fiulkėje buvo nustatyta laukinių austrių Bonamia ostreae infekcija ir kad aplink paveiktą teritoriją nustatyta kontrolės ir priežiūros zona.
   2010 m. balandžio 23 d. raštu (nuorodos Nr. 554681) Norvegija patvirtino Priežiūros institucijai, kad pietų Norvegijos Rytų Agderio fiulkėje galima laukinių austrių Bonamia ostreae infekcija, taigi nėra įtikinamų įrodymų, dėl kurių aplink paveiktą teritoriją būtų galima panaikinti kontrolės ir priežiūros zoną.
   Direktyvos 2006/88/EB 53 straipsnio 3 dalyje numatyta, kad jei epizootinis tyrimas patvirtina didelę tikimybę, jog esama infekcijos, ligos neapimtos valstybės narės, zonos arba teritorinio vieneto statusas yra atšaukiamas laikantis tos tvarkos, pagal kurią buvo suteiktas toks statusas. Remdamasi Norvegijos atlikto epidemiologinio tyrimo rezultatais ir Norvegijos nacionalinio veterinarijos instituto bei Bendrijos etaloninės laboratorijos diskusijų rezultatais Priežiūros institucija laikosi nuomonės, kad sudarytos sąlygos panaikinti ligos neapimtos teritorijos statusą pietų Norvegijos Rytų Agderio fiulkės paveiktoje teritorijoje.
   Todėl Sprendimas Nr. 225/04/COL turėtų būti panaikintas.
   Šiame sprendime numatytos priemonės atitinka ELPA priežiūros institucijai padedančio ELPA veterinarijos komiteto nuomonę,
   PRIĖMĖ ŠĮ SPRENDIMĄ:
   1 straipsnis
   Priede išvardytos Norvegijos patvirtintos zonos Bonamia ostreae ir Marteilia refringens atžvilgiu.
   2 straipsnis
   Sprendimas Nr. 225/04/COL panaikinamas.
   3 straipsnis
   Šis sprendimas įsigalioja 2010 m. liepos 7 d.
   4 straipsnis
   Šis sprendimas skirtas Norvegijai.
   5 straipsnis
   Šio sprendimo tekstas autentiškas tik anglų kalba.
   
      Priimta Briuselyje 2010 m. liepos 7 d.
      
         
            ELPA priežiūros institucijos vardu
         
         Per SANDERUD
         
            Pirmininkas
         
         Sverrir Haukur GUNNLAUGSSON
         
            Kolegijos narys
         
      
   
   
      (1)  OL L 328, 2006 11 24, p. 14 ir EEE priedas Nr. 32, 2010 6 17, p. 1. Ši direktyva dar nepaskelbta norvegų kalba.
   
      PRIEDAS
      
                  1.
               
               
                  Visa Norvegijos pakrantė yra patvirtinta zona Marteilia refringens atžvilgiu.
               
            
                  2.
               
               
                  Visa Norvegijos pakrantė yra patvirtinta zona Bonamia ostreae atžvilgiu, išskyrus
                  
                              —
                           
                           
                              pietų Norvegijos Rytų Agderio fiulkę.